**Elektronisk folkerøysting**

**Spørsmål:**

Det var i Fosnavåg nemnt at elektronisk folkerøysting kan vere eit alternativ for kommunar som ønskjer dette framfor innbyggarundersøking. Kan du sjekke korleis dette ev. er gjennomført av andre? Det vil i så fall spare kommunane for betydeleg praktiske (og økonomiske) ulemper i ein elles knapp framdriftsplan.

*Med helsing Einar Vik Arset, rådmann Ulstein kommune*

**Svar:**

Når det gjelder elektronisk folkerøysting, trur eg dette blir vanskelig. Så vidt eg veit er det ikkje utvikla ei programvare som stettar krava i vallova. Departementets valsystem som ein nyttar på ordinære val – EVA - kan ikkje nyttast.  Ein rår til at hovudprinsippa i vallova vert lagt til grunn i dei lokale folkerøystingane, mellom anna prinsippet om hemmelege val. Det å utvikle ei programvare som stettar dette kravet, trur eg ikkje kommunane har tid til.  Kommunane kan få tilgang til elektronisk manntal som ein kan få tilgang til ved å henvende seg til skattetaten.

 Så skal det gjennomførast folkerøysting, må nok dette gjerast på gamlemåten.

Viser til brev om folkeavstemming sendt frå Fylkesmannen til Sunndal kommune 16.des. 2015

*Med helsing Helge Mogstad, direktør, Fylkesmannen i Møre og Romsdal*